EkBass/fiwiki-20250220-pages-articles huggingface dataset:
Pertsa ja Kilu (vuoden 2000 televisiosarja)

Pertsa ja Kilu on vuonna 2000 esitetty suomalainen televisiosarja, jonka käsikirjoitti ja ohjasi Taavi Vartia. Väinö Riikkilän Pertsa ja Kilu -nuortenkirjojen hahmoihin perustuva sarja kuvattiin Kotkassa. Sarjassa kuvattu "Harjun kartano" on todellisuudessa Lohjalla sijaitseva Ahtialan kartano. Sarjasta on julkaistu DVD, johon on koostettu jaksoista kaksi yhtenäistä tarinaa ("Meren salaisuus" ja "Operaatio ilmavalvonta"). == Rooleissa == == Aiheesta muualla == * * * http://yle.fi/vintti/yle.fi/pertsajakilu/tekija.htm Luokka:2000-vuosikymmenen suomalaiset lastenohjelmat Luokka:Yle TV2:n televisio-ohjelmat Luokka:Kirjoihin perustuvat televisiosarjat
John Cade

John Frederick Joseph Cade (8. tammikuuta 1912 – 16. marraskuuta 1980) oli australialainen psykiatri, jonka suurin saavutus oli litiumin innovointi. Cade aloitti tutkimuksensa ruiskuttamalla maanisten potilaiden virtsaa kaniineihin. Tohtori Cade keksi ruiskuttaa kaniineihin yksinomaan litiumia, mikä teki ne uneliaiksi sekä passiivisiksi. Cade epäili manian puhkeamisen johtuvan toksisessa määrin tapahtuvasta elimistön hormonitoiminnasta. Maailmanlaajuiseen keksinnön läpilyöntiin vaikutti vuonna 1952 tanskalainen psykiatri Mogens Schou, tutkija Århusin sairaalasta. John Caden tutkimustyön tuloksia ei ollut vielä julkistettu kovin laajalti. Cade oli 37-vuotias keksiessään litiumin käytön maniasta kärsivien potilaiden hoidossa. Tutkimustyönsä hän teki Bundooran psykiatrisessa sairaalassa, jonka ylilääkäri hän oli. Sairaala kuntoutti toisen saailmansodan veteraaneja. Cade oli itse ollut japanilaisten sotavankina peräti kolme vuotta ja sai kestää ilmeisesti hyvin kovaa kohtelua näiltä. Tohtori Cade testasi litiumia itseensä ottamalla sitä ruiskeina.Edward Shorter: Psykiatrian historia, MTKL, 2005 (suom. Eila Salomaa) ISBN 952-5154-57-2 (s. 301) Potilaille tehdyt lääkekokeilut toteutettiin litiumin sitraattina, ja ne annettiin rakeisessa muodossa suun kautta. Kokeilut aloitettiin 1949, jolloin myös ensimmäiset hoidolliset tutkimustulokset valmistuivat. Osa kokeiluhoidon alaisista potilaista oli depressiopotilaita sekä skitsofreenikkoja, joihin litium ei näyttänyt vaikuttaneen juurikaan. == Lähteet == * Edward Shorter: Psykiatrian historia, MTKL, 2005 (suom. Eila Salomaa) ISBN 952-5154-57-2 (s. 300-303) === Viitteet === == Aiheesta muualla == * http://bipo.blogsome.com/2006/05/26/hoidon- historiaa/ * http://www2.hs.fi/extrat/teemasivut/tiedeluonto/alkuaineet/03.html Luokka:Australialaiset lääkärit Luokka:Psykiatrit Luokka:Vuonna 1912 syntyneet Luokka:Vuonna 1980 kuolleet
ZooMumba

ZooMumba on Bigpointin tekemä virtuaalieläintarhapeli, jossa hoidetaan eläimiä. Pelissä voi tilata oikealla rahalla Zoo-dollareita. Zoomumbassa on erilaisia eläimiä, joita hoidetaan ruokkimalla, juottamalla ja muuten hoivaamalla. Lisäksi pelissä on erilaisia kioskeja ja somisteita. Kioskeista saa tietyin väliajoin myös pupupennejä, joilla voit ostaa erilaisia tavaroita kaupasta. ==Eläimet== Eläimiä on monenlaista fasaanista mangustiin. Eläimiä voit voittaa onnenpyörästä, tai ostaa niitä. Eläimiä on saatavilla pupupenneillä, ja harvinaisemmat ja tuottoisammat eläimet ovat ostettavissa zoodollareilla. ==Tapahtumat== ZooMumbassa on säännöllisin väliajoin tapahtumia, joista voit voittaa eläimiä, kioskeja, pupupennejä, zoodollareja sekä muita hienouksia. ==Safari== ZooMumbassa on myös safari, jossa voit voittaa vettä, eläinten ruokaa, koristeita, eläimiä sekä muita asioita. Safariin tarvitset bensaa, jota saat zoodollareilla, tai kun 24 tuntia on mennyt. == Aiheesta muualla == *http://zoomumba.com/ *http://fi.bigpoint.com/zoomumba/ Luokka:Selainpelit
George Thomas Rowe

George Thomas Rowe (1883 – 14. helmikuuta 1974) oli RMS Titanicin toinen ruorimies. Onnettomuuspäivänä Rowe oli luovuttanut paikkansa Robert Hichensille ja oli itse partioimassa laivan perässä lastauskomentosillan tienoilla. Rowe näki jäävuoren, mutta hän luuli sitä laivaksi. Noin 45 minuuttia myöhemmin Rowe soitti komentosillalle ja kertoi nähneensä pelastusvene 7 vedessä. Neljäs perämies Boxhall vastasi hänen puheluunsa ja käski hänen tuoda hätäraketteja kannelle. Rowe ampui ensimmäisen hätäraketin Boxhallin kanssa kello 00.45. Rowe ja Boxhall jatkoivat rakettien ampumisia kuuden minuutin välein. Rowe jatkoi rakettien ampumista kello 1.25 asti, kunnes kapteeni Smith vapautti hänet ja antoi mennä pelastusveneisiin. Rowe pelastui pelastuslautta C:hen. Myöhemmin Rowe antoi lausunnon Yhdysvaltain senaatille. Rowe jatkoi RMS Oseanicin palveluksessa onnettomuuden jälkeen. Ensimmäisessä maailmansodassa Rowe palveli sairaala-alus Plassyllä ja muilla aluksilla 80-vuotiaaksi saakka. Rowe kuoli 91-vuotiaana vuonna 1974. == Lähteet == Luokka:Titanicin matkustajat ja miehistö Luokka:Brittiläiset merimiehet Luokka:Vuonna 1883 syntyneet Luokka:Vuonna 1974 kuolleet
Olavi Nyberg

Albert Olavi Nyberg (28. heinäkuuta 1901 Sortavala – 3. heinäkuuta 1962 Helsinki) oli suomalainen laulaja ja laulupedagogi.Otavan Iso Musiikkitietosanakirja 4, s. 463. Helsinki 1978. ISBN 951-1-04763-9 Hän oli äänialaltaan baritoni. Nybergin on sanottu laulaneen ihmiset ihastuksiin jo nuorena poikana Viipurissa. Myöhemmin hänestä tuli arvostettu konserttilaulaja ja laulupedagogi. Hänen välitön ja kujeilevaksikin luonnehdittu mielenlaatunsa toi uudenlaista iloisuutta muutoin usein niin totiseksi koettuun laulunopetukseen. Nyberg toimi vuodesta 1926 lähtien laulunopettajana Viipurin musiikkiopistossa, ensin Viipurissa ja talvisodan jälkeen Lahdessa opiston siirryttyä sinne. Hänen oppilaisiinsa kuului 1930-luvulla esimerkiksi tähtilaulaja Olavi Virta. Muita hänen opettamiaan tunnettuja laulajia olivat Donna Arima, Maaria Eira, Erkki Junkkarinen, Jorma Huttunen, Ilona Koivisto, Kalevi Korpi, Seija Lampila, Pekka Nuotio, Kari Nurmela, Arttu Suuntala, Rauni Terämaa, Matti Tuloisela, Veikko Tuomi, Veikko Tyrväinen ja Eero Väre. Erään edellä mainitun laulajan elämäkerrassa kerrotaan tämän lopettaneen laulutunnit Nybergin luona opettajan ihastuessa väärällä tavalla miespuoliseen oppilaaseensa. Nyberg piti oman jäähyväiskonserttinsa jo vuonna 1943, jonka jälkeen hän keskittyi opettamiseen. Yksityisten laulajien ohella Nybergin harjoitti kuoroja, muun muassa Ylioppilaskunnan laulajia ja Porin Mies-Laulu -kuoroa, ja myöhemmin hän antoi opetusta myös kuoronjohtamisessa. Nyberg perusti 1950-luvun lopulla opetusstudion myös Wieniin, jossa hän harjoitti Wienin oopperan laulajia. Nyberg teki vajaat kymmenen iskelmälevytystä yhdellä levytysmatkalla Tukholmaan joulukuussa vuonna 1933. Kappaleista kaksi — ”Keittiöhaaveita” ja ”Kiljusen serenaadi” — oli Georg Malmstén säveltänyt Risto Orkon elokuvaan Herrat täysihoidossa. Elokuvassa Malmstén itse sekä hänen sisarensa Greta Pitkänen yhdessä Saimi Tuovisen kanssa esittivät kappaleet, mutta tekijänoikeussyistä Malmsténin sisarukset eivät voineet niitä levyttää. Nyberg kirjoitti myös huvinäytelmän Kaikkein tärkein, ja vuonna 1960 hän julkaisi kaskukokoelman Musiikkihymyä. Nybergille myönnettiin Pro Finlandia -mitali vuonna 1959. ==Lähteet== Luokka:Suomalaiset laulajat Luokka:Pro Finlandia -palkitut Luokka:Vuonna 1901 syntyneet Luokka:Vuonna 1962 kuolleet
Oraalinen

Oraalinen tarkoittaa seuraavia asioita: * suun kautta otettavaa lääkettä. Lääke voi olla nieltävä (peroraalinen, , lyh. p.o.) tai suuonteloon laitettava (intraoraalinen). * suuseksi
Naran kansallismuseo

Naran kansallismuseo () on Naran kaupungissa Naran prefektuurissa Japanissa sijaitseva museo. Museo perustettiin vuonna 1889. Museon kokoelmiin kuuluu muun muassa buddhalaisia esineitä, patsaita, vaaseja ja jade-esineitä. Museo perustettiin alun perin nimellä Naran keisarillinen museo (). Vuonna 1900 museo nimettiin Keisarillisen talouden museoksi. Museo sai nykyisen nimensä vuonna 1952. == Lähteet == == Aiheesta muualla == Luokka:Japanin museot Luokka:Kansallismuseot Luokka:Nara
Donna Arima

Donna Ramona Orvokki Arima (o.s. Vainikainen, 2. kesäkuuta 1934 Helsinki – 31. lokakuuta 2020 Helsinki)Kuolinilmoitus, Helsingin Sanomat 29.11.2020, s. C 17 oli suomalainen iskelmä- ja jazz-laulaja. Ariman vanhemmat olivat sirkustaiteilijoita, ja myös Donna esiintyi nuorena vanhempiensa kanssa sirkuksessa ja tivoleissa. Arima opiskeli laulua 1950- ja 1960-luvuilla Eero Wäreen, Olavi Nybergin ja Martta Tigerin johdolla. Vuonna 1957 hän osallistui Koiton iskelmälaulukilpailuun, jonka päätuomarina toimi Georg Malmstén. Arima voitti kilpailun sekä tuomariston että yleisön äänestyksellä. Vuonna 1958 Arima voitti myös Helsingissä järjestetyn kupletti- ja iskelmälaulukilpailun ulkomaisen sarjan Suomen mestaruuden. Ammattimaisen laulajanuran Arima aloitti Olavi Stillmanin orkesterissa ja sen jälkeen solistina Ossi Aallon orkesterissa. Hän esiintyi 1960-luvulla myös Saksassa Mario Weberin johtaman orkesterin kiertueella. Suomen televisiossa Arima esiintyi Tesvision Laiva on lastattu -ohjelmassa. Arima levytti uransa aikana parikymmentä laulua, joista suosituimpiin kuuluivat muun muassa Kauko Käyhkön säveltämä Tunturisatu ja Ossi Aallon orkesterin kanssa levytetty Kuun lumoissa. ==Lähteet== *Donna Arima (pomus.net) * *Suomalaisia jazziskelmiä vuosilta 1956–1963 ===Viitteet=== Luokka:Suomalaiset iskelmälaulajat Luokka:Suomalaiset jazzlaulajat Luokka:Vuonna 1934 syntyneet Luokka:Vuonna 2020 kuolleet
Birgitta Odén

Birgitta Odén (11. elokuuta 1921 Uppsala – 5. toukokuuta 2016 Lund) oli ruotsalainen historiantutkija. Hän oli Lundin yliopiston historian professori vuosina 1965–1987. Hänet valittiin Suomen akatemian ulkomaalaiseksi akateemikoksi vuonna 1990.NationalensyklopedinUlkomaiset akateemikot, Suomen akatemia Vuonna 1965 hän oli Lundin ensimmäinen naispuolinen professori. Eläkkeelle jäätyään hän jatkoi aktiivisesti tutkimustyötään,Nestorn Birgitta Odén fick Stora Gerontologipriset 2005 Tvärsnitt ja julkaisi useita kirjoja.Leda vid livet, pocket Historiska Media == Lähteet == Luokka:Ruotsalaiset historioitsijat Luokka:Akateemikot (Suomi) Luokka:Vuonna 1921 syntyneet Luokka:Vuonna 2016 kuolleet
Sipoonkorven kansallispuisto

Sipoonkorven kansallispuisto perustettiin vuonna 2011 ja oli perustettaessa Suomen 36. kansallispuisto. Se on laajuudeltaan 24 km² ja sijaitsee Helsingin, Vantaan ja Sipoon alueilla. Sipoonkorven metsä on viimeisiä rakentamattomia ympäristöjä Suomen pääkaupunkiseudulla Nuuksion järviylängön ohella. Kansallispuiston alueella on erilaisia metsiä, soita ja kulttuurimaisemia. Maasto on alueella vaihtelevaa ja korkeuserot suuria. Metsät ovat monin paikoin kuusivaltaisia, ja lisäksi tuoreita lehtomaisia kankaita ja kalliometsiä on paljon. Sipoonkorven halki virtaa Sipoonjoen sivujoki Byabäcken, jonka varrella, varsinkin lehtipuustoisilla alueilla, on runsas lintukanta. Sipoonkorven kansallispuiston vesialueisiin kuuluvia järviä ovat Bakunkärrsträsket, Fallträsk, Gumböle träsk, Jöusjärv ja Storträsk. Suomen luonnonsuojeluliitto ja Natur och Miljö -järjestö teki ehdotuksen kansallispuiston perustamisesta Sipoonkorpeen vuonna 2006. Maaliskuussa 2011 eduskunta hyväksyi lain kansallispuiston perustamisesta, ja laki tuli voimaan 1. toukokuuta 2011. Virallisesti se avattiin 27. elokuuta 2011. == Kävijämäärät == Puiston kävijämäärät vuosittain Vuosi Kävijämäärä Lähde 2011 75 500 2012 95 000 2013 96 400 2014 75 200 2015 81 800 2016 82 300 2017 91 400 2018 98 700 2019 110 000 2020 204 000 2021 146 400 2022 134 400 2023 172 500 2024 165 000 Sipoonkorpi on ollut pitkään lähiseudun asukkaille tärkeä virkistäytymisalue, ja vuonna 2010 alueella kävi 51 000 vierailijaa. Kansallispuiston perustamisvuonna 2011 kävijöitä oli 75 500. Vuonna 2017 kävijöitä oli 91 400 ja vuonna 2019 peräti 110 000. Loppuvuodesta 2019 avattiin Sipoonkorpeen kulkua helpottava Sudentassu-silta, jonka uskottiin kasvattavan kävijämääriä entisestään. Vuoden 2020 kävijämääräksi ilmoitettiin 204 000. Lähes tuplaantuneen kävijämäärän syyksi nostettiin luonnossa virkistäytymisen suosio koronaviruspandemian aikana. Metsähallitus vastasi kysyntään lisäämällä Sipoonkorpeen katoksia, telttailupaikkoja ja parkkipaikkoja. Vuonna 2021 kävijämäärä oli 146 400. Tammi- ja heinäkuun 2023 välillä Sipoonkorvessa vieraili ennätykselliset 101 000 ihmistä. == Retkeilymahdollisuudet == Sipoonkorvessa on kuusi luontopolkua. Byabäckenin luontopolku on 1,4 kilometriä pitkä, Bakunkärrin kierros 2 kilometriä, Knutersin kierros 3,8 kilometriä, Fiskträskin kierros 4,7 kilometriä ja Kalkinpolttajanpolku 4,8 kilometriä. Lisäksi Storträskille johtaa kilometrin pituinen esteetön reitti. == Kuvia == Kuva:Sipoonkorpi 065.jpg| Kuva:Sipoonkorpi 042.jpg| Kuva:Sipoonkorpi 049.jpg| Kuva:Sipoonkorpi 014.jpg| Kuva:National Park sign in Sipoonkorpi.jpg| Kuva:Byabäcken.jpg| Kuva:Bisajärvi2019.jpg| == Lähteet == == Aiheesta muualla == * Sipoonkorpi Metsähallituksen Luontoon.fi-sivustolla * Sipoonkorven pienkohteita Retkipaikassa * Kuusijärven ja Sipoonkorven reittikartta (PDF) * Metsähallitus kehittää Sipoonkorpea uusilla reiteillä ja tulipaikoilla *
Keinänen

Keinänen on suomalainen sukunimi, joka on muun muassa seuraavilla henkilöillä: * Aki Keinänen (s. 1984), jääkiekkoilija * Anastasia Keinänen, o.s. Nasarova (s. 2001), venäläis-suomalainen shakinpelaaja * Antti Keinänen, balettitanssija * Einar Keinänen (1891–1965), vakuutusmatemaatikko ja vakuutusyhtiön toimitusjohtaja * Eino Keinänen (s. 1939), valtiosihteeri * Esko Keinänen (1935–1975), ralliautoilija, S. P. J. Keinäsen poika * Hannele Keinänen (1929–2004), balettitanssija ja koreografi * Heikki Keinänen (k. 1918), punakaartilaispäällikkö * Ilmari Keinänen (1887–1934), voimistelija ja olympiamitalisti * Jani Keinänen (s. 1976), jääkiekkoilija * Jari Keinänen (s. 1963), opettaja ja kirjailija * Johanna Keinänen (s. 1968), tanssitaiteilija- koomikko * Juho Keinänen (1888–1953), jääkärivänrikki * Juho Keinänen (s. 1999), pesäpalloilija * Mauri Keinänen (s. 1949), pappi ja kuvataiteilija * O. A. J. Keinänen (oik. Olivier Carlenius, 1841–1904), runoilija * Pentti Keinänen (1927–1959), kilpa-autoilija * S. A. Keinänen (1841–1914), taidemaalari ja opettaja * Sami Keinänen (s. 1973), muusikko * S. P. J. Keinänen (1907–1984), liikemies * Tarja Keinänen (s. 1950), näyttelijä * Titta Keinänen (s. 1993), karateka * Toivo Keinänen (s. 2002), shakin kansainvälinen mestari * Viljo Keinänen (1916–1997), vakuutusmatemaatikko ja vakuutusyhtiön johtaja, Einar Keinäsen poika * Väinö Keinänen (1879–1948), arkkitehti, S. A. Keinäsen poika.
Egyptin kirjallisuus

Egyptin kirjallisuuden juuret juontavat muinaiseen Eyptiin ja siihen kuuluu joitakin vanhimmista tunnetuista teoksista. Egyptiläiset olivat ensimmäisiä, jotka ryhtyivät kehittämään kirjallisuutta kirjojen muodossa. == Muinaisen Egyptin kirjallisuus == Muinaisessa Egyptissä kirjallisuutta laadittiin muun muassa papyrukselle, seiniin, hautoihin, pyramideihin ja obeliskeihin. Ehkä parhaiten tunnettu muinaisen Egyptin teos on Sinuhen tarina. Muita kuuluisia teoksia ovat Westcarin ja Ebersin papyrukset sekä Kuolleiden kirja. Pääosa kirjallisuudesta oli lukijan opastamiseksi laadittua tietokirjallisuutta, mutta kirjailijat laativat myös puhtaasti viihteellistä kirjallisuutta muun muassa myyteistä, tarinoista ja elämäkerroista. Omaelämäkertaa on kutsuttu Egyptin kirjallisuuden vanhimmaksi muodoksi. Niilillä oli huomattava vaikutus muinaisiin egyptiläisiin. Aleksandrian kirjaston kokoelmin tutustumaan saapui runsaasti merkittäviä henkilöitä eri puolilta antiikin maailmaa. == Kristityn Egyptin kirjallisuus == Aleksandriasta kehittyi varhaisen kristinusko merkittävä keskus. Koptinkieliset teokset olivat merkittävä lisä ajan kristillisen kirjallisuuden joukkoon ja Nag Hammadin kirjasto auttoi säilyttämään teoksia, jotka muuten olisivat tuhoutuneet. == Islamilainen kirjallisuus == 800-vuosisadalle mennessä islaminuskoiset arabit olivat valloittaneet Egyptin. Kirjallisuus ja kirjastot kukoistivat keskiaikaisessa Egyptissä. Kankaasta valmistettu paperi korvasi papyruksen ja kirjoitusjärjestelmäksi vakiintui kalligrafia. Teokset käsittelivät lähes yksinomaan islamia. Ensimmäinen Egyptissä kirjoitettu romaani oli Ibn al- Nasidin Theologus Autodidactus, joka on myös ensimmäinen tieteisromaani ja teologinen romaani. Useat Tuhat ja yksi yötä -satukokoelman kertomuksista voidaan jäljittää keskiaikaisen Egyptin tarinankerrontatraditioon. Kertomukset ovat todennäköisesti kiertäneet suullisesti tai yksittäisinä tarinoina kirjallisessa muodossa ennen kuin ne koottiin yhdeksi kokoelmaksi ja ne muodostavat yhden kokoelman kolmesta kerrostumasta. == Nykyisen Egyptin kirjallisuus == 1800-luvun lopulla ja 1900-luvun alussa arabimaailma koki renessanssimaisen heräämisen, joka kosketti lähes kaikkia elämänalueita, kirjallisuus mukaan lukien. Yksi merkittävimmistä henkilöistä oli Nobelin kirjallisuuspalkinnon ensimmäisenä egyptiläisenä voittanut Naguib Mahfouz. Vuonna 1914 Muhammad Husayn Haykal kirjoitti modernin Egyptin ensimmäisenä romaanina pidetyn Zaynabin. * Luokka:Seulonnan keskeiset artikkelit
Jorge Adolfo Carlos Livieres Banks

Jorge Adolfo Carlos Livieres Banks (22. helmikuuta 1929 Asunción – 17. joulukuuta 2018Bishop Jorge Adolfo Carlos Livieres Banks) oli paraguaylainen katolinen piispa. Hänet vihittiin papiksi 22. joulukuuta 1956 ja nimitettiin Asunciónin vihkipiispaksi sekä Utimmiran titulaaripiispaksi 12. lokakuuta 1976. Piispaksi vihkiminen seurasi saman vuoden marraskuun 25. päivänä. Pääkonsekraattorina toimi Ismael Blas Rolón Silvero, jota avustivat Felipe Santiago Benitez Avalos ja Jorge Carlos Carreras.Bishop Jorge Adolfo Carlos Livieres Banks Livieres Banks sai 24. heinäkuuta 1987 nimityksen Encarnaciónin prelaatiksi ja 19. huhtikuuta 1990 piispaksi. Livieres Banks erosi tehtävistään 5. heinäkuuta 2003. == Lähteet == Luokka:Paraguaylaiset papit Luokka:Katoliset piispat Luokka:Vuonna 1929 syntyneet Luokka:Vuonna 2018 kuolleet
Felipe Santiago Benítez Ávalos

Felipe Santiago Benítez Ávalos (1. toukokuuta 1926 Piribebuy – 19. maaliskuuta 2009) oli paraguaylainen katolinen arkkipiispa. Hänet vihittiin papiksi 7. kesäkuuta 1952 ja nimitettiin Asunciónin vihkipiispaksi sekä Chersonesus in Europan titulaaripiispaksi 10. elokuuta 1961. Piispaksi vihkiminen seurasi 24. syyskuuta. Pääkonsekraattorina toimi Juan José Aníbal Mena Porta, jota avustivat Ramón Pastor Bogarín Argaña ja Aníbal Maricevich Fleitas.Catholic- Hierarchy.org: Archbishop Felipe Santiago Benitez Avalos Benítez Ávalos osallistui Vatikaanin toiseen kirkolliskokoukseen. Hänet nimitettiin 4. joulukuuta 1965 Villarrican piispaksi. Hän sai 20. toukokuuta 1989 nimityksen Asunciónin arkkipiispaksi, jona hän toimi, kunnes jäi eläkkeelle 15. kesäkuuta 2002. == Lähteet == Luokka:Paraguaylaiset papit Luokka:Katoliset arkkipiispat Luokka:Vuonna 1926 syntyneet Luokka:Vuonna 2009 kuolleet
Yhdystie 2551

Yhdystie 2551 on tie joka johtaa Yhdystieltä 2442 Ulvilan Friitalasta Valtatielle 11 Porissa. Tien pituus on 5 kilometriä. Tien osoitenimenä on Ulvilassa Satakunnantie ja Porissa Ulvilantie. ==Lähteet== 2551 Luokka:Ulvilan liikenne Luokka:Porin liikenne
Ernst Heinrich Karlen

Ernst Heinrich Karlen CMM (1. helmikuuta 1922 Törbel – 28. lokakuuta 2012) oli sveitsiläissyntyinen katolinen arkkipiispa. Hänet vihittiin papiksi 22. kesäkuuta 1947 ja nimitettiin Umtatan hiippakunnan (Etelä-Afrikka) piispaksi 26. syyskuuta 1968. Piispaksi vihkiminen seurasi 3. joulukuuta. Pääkonsekraattorina toimi John Gordon, jota avustivat Joseph Grueter ja Alfonso Liguori Morapeli.Catholic-Hierarchy.org: Archbishop Ernst Heinrich Karlen, C.M.M. 9\. toukokuuta 1974 Karlen sai nimityksen Bulawayon hiippakunnan (Zimbabwe) piispaksi, ja 10. kesäkuuta 1994 hänestä tuli hiippakunnan arkkihiippakunnaksi ylentämisen jälkeen sen arkkipiispa. Hän jäi eläkkeelle 24. lokakuuta 1997. == Lähteet == Luokka:Sveitsiläiset papit Luokka:Katoliset arkkipiispat Luokka:Vuonna 1922 syntyneet Luokka:Vuonna 2012 kuolleet
Dominique Bonnet

Dominique Bonnet C.S.Sp. (s. 20. huhtikuuta 1939 Antigny) on ranskalaissyntyinen katolinen piispa. Hänet vihittiin papiksi 29. kesäkuuta 1966 ja nimitettiin Mouilan piispaksi Gaboniin 8. marraskuuta 1996. Piispaksi vihkiminen seurasi 11. tammikuuta 1997. Pääkonsekraattorina toimi Jozef Tomko, jota avustivat André Fernand Anguilé ja Basile Mvé Engone.Catholic- Hierarchy.org: Bishop Dominique Bonnet, C.S.Sp. == Lähteet == Luokka:Ranskalaiset papit Luokka:Katoliset piispat Luokka:Vuonna 1939 syntyneet Luokka:Elävät henkilöt
Basile Mvé Engone

Basile Mvé Engone (s. 30. toukokuuta 1941) on gabonilainen roomalaiskatolinen arkkipiispa. Hän kuuluu salesiaaneihin. Hänet vihittiin papiksi 29. kesäkuuta 1973 ja nimitettiin Oyemin koadjuuttoripiispaksi 24. huhtikuuta 1980. Piispaksi vihkiminen seurasi 24. elokuuta. Pääkonsekraattorina toimi François Ndong, jota avustivat André Fernand Anguilé ja Félicien-Patrice Makouaka.Catholic-Hierarchy.org: Archbishop Basile Mvé Engone, S.D.B. 23\. elokuuta 1982 Engonesta tuli Oyemin piispa, ja 3. huhtikuuta 1998 hänet nimitettiin Librevillen arkkipiispaksi. == Lähteet == Luokka:Gabonilaiset katoliset piispat Luokka:Katoliset arkkipiispat Luokka:Vuonna 1941 syntyneet Luokka:Elävät henkilöt
Ligue Élite de Football Américain

Ligue Élite de Football Américain on amerikkalaisen jalkapallon korkein sarjataso Ranskassa. Sarjaa on pelattu vuodesta 1982 ja sen mestuusottelua kutsutaan nimellä Casque de diamant. ==Joukkueet 2023== ;Division Nord * Black Panthers de Thonon * Cougars de Saint-Ouen-l'Aumône * Flash de La Courneuve * Molosses d'Asnières * Pionniers de Touraine * Spartiates d'Amiens ;Division Sud * Argonautes d'Aix-en-Provence * Blue Stars de Marseille * Centaures de Grenoble * Dauphins de Nice * Grizzlys Catalans * Ours de Toulouse ==Mestarit== * 1982: Spartacus de Paris * 1983: Spartacus de Paris * 1984: Anges Bleus de Montreuil * 1985: Paris Jets * 1986: Anges Bleus de Joinville * 1987: Castors de Paris * 1988: Castors de Paris * 1989: Castors de Paris * 1990: Argonautes d'Aix-en-Provence * 1991: Argonautes d'Aix-en-Provence * 1992: Argonautes d'Aix-en-Provence * 1993: Castors de Paris * 1994: Castors- Sphinx du Plessis-Robinson * 1995: Argonautes d'Aix-en-Provence * 1996: Mousquetaires du Plessis-Robinson * 1997: Flash de La Courneuve * 1998: Argonautes d'Aix-en-Provence * 1999: Argonautes d'Aix-en-Provence * 2000: Flash de La Courneuve * 2001: Argonautes d'Aix-en-Provence * 2002: Argonautes d'Aix-en-Provence * 2003: Flash de La Courneuve * 2004: Spartiates d'Amiens * 2005: Flash de La Courneuve * 2006: Flash de La Courneuve * 2007: Flash de La Courneuve * 2008: Flash de La Courneuve * 2009: Flash de La Courneuve * 2010: Spartiates d'Amiens * 2011: Flash de La Courneuve * 2012: Spartiates d'Amiens * 2013: Black Panthers de Thonon * 2014: Black Panthers de Thonon * 2015: Cougars de Saint-Ouen * 2016: Cougars de Saint-Ouen * 2017: Flash de La Courneuve * 2018: Flash de La Courneuve * 2019: Black Panthers de Thonon * 2022: Flash de La Courneuve * 2023: Black Panthers de Thonon * 2024: Black Panthers de Thonon Luokka:Amerikkalaisen jalkapallon sarjat Luokka:Ranskan palloilusarjat
Marcelino Correr

Marcelino Correr (11. tammikuuta 1932 – 18. huhtikuuta 2006) oli brasilialainen katolinen piispa. Hän kuului kapusiineihin ja sai pappisvihkimyksensä 15. kesäkuuta 1957. Hänet nimitettiin 13. maaliskuuta 1991 Carolinan hiippakunnan piispaksi. Piispaksi vihkiminen seurasi 21. huhtikuuta. Pääkonsekraattorina toimi Carlo Furno, jota avustivat Daniel Tomasella ja Evangelista Alcimar Caldas Magalhães.Catholic-Hierarchy.org: Bishop Marcelino Correr, O.F.M. Cap. Correr erosi tehtävistään 15. lokakuuta 2003. == Lähteet == Luokka:Brasilialaiset papit Luokka:Katoliset piispat Luokka:Vuonna 1932 syntyneet Luokka:Vuonna 2006 kuolleet
Sarjarimpi

Sarjarimpi eli isosarjarimpi (Butomus umbellatus) on rantavesissä kasvava monivuotinen, kauniskukkainen vesikasvi. Se on heimonsa sarjarimpikasvien ainoa laji. == Ulkonäkö ja koko == Sarjarimmen juurakko on vaakasuora, noin 10 cm pitkä ja 1 cm paksu. Lehdet ovat juurakossa tiheästi, kierteisesti ja ne ovat tupellisia. Muodoltaan ne ovat kolmisärmäisiä, tasasoukkia, ehytlaitaisia ja kärkiosastaan kierteisiä. Lehdet ovat tavallisesti jäykkiä, 3–10 mm leveitä ja 40–80 cm pitkiä, mutta upoksissa tai virtaavassa vedessä lehdet ovat velttoja ja jopa 120 cm pitkiä. Pysty kukkavana on 60–120 cm korkea. Kukinto on sarjamainen ja siinä on 10–40 kukkaa. Kukinnon tyvellä on kolme kapeaa tukilehteä, ja yksittäisten kukkien kukkaperät ovat 8–12 cm pitkiä. Kukat ovat kaksineuvoisia. Sekä verho- että terälehtiä on kolme kappaletta. Selän keskeltä purppuranpunaiset verholehdet ovat 8–12 mm pitkiä. Lähes valkoiset tai vaaleanpunaiset sekä punasuoniset terälehdet ovat hieman pienempiä ja leveämpiä. Kukissa heteitä on yhdeksän ja emejä kuusi. Sarjarimpi kukkii Suomessa kesä–elokuussa. Hedelmä on tuppilo ja se sisältää lukuisia siemeniä, joista suuri osa on kuitenkin tavallisesti kehittymättömiä.Retkeilykasvio 1998, s. 507. == Levinneisyys == Euroopassa sarjarimpeä tavataan suurimmassa osassa maanosaa. Se kuitenkin puuttuu lähes kokonaan eteläisimmiltä alueilta: Pyreneiden niemimaalta, Italiasta ja Kreikasta. Lajia ei myöskään tavata Norjassa, Pohjois-Ruotsissa, Islannissa ja Venäjän pohjoisosista. Euroopasta levinneisyysalue jatkuu Siperiaan ja Keski-Aasiaan, Turkkiin ja Lähi-itään. Sarjarimpi on levinnyt ihmisen mukana myös Pohjois-Amerikkaan.Den virtuella floran: Blomvass Viitattu 28.8.2011. Suomessa sarjarimpeä kasvaa runsaimmin Etelä-Suomessa sekä sisämaassa että rannikolla. Lajia tavataan lisäksi pitkin Pohjanlahden rannikkoa, Keski- ja Pohjois-Pohjanmaalla myös paikoin sisämaassa. Sarjarimpeä kasvaa myös siellä täällä Lapissa.Lampinen, R. & Lahti, T. 2011: Kasviatlas 2010: Sarjarimmen levinneisyys Suomessa. Helsingin Yliopisto, Luonnontieteellinen keskusmuseo, Kasvimuseo, Helsinki. Viitattu 28.8.2011. == Elinympäristö == Sarjarimpi kasvaa järvien, jokien ja vähäsuolaisten murtovesilahtien rehevänpuoleisilla rannoilla matalassa vedessä. Virtaavassa vedessä laji saattaa kasvaa melko syvälläkin kukkimattomana uposkasvina. == Käyttö == Ruotsissa sarjarimmen lehdistä on kudottu muun muassa mattoja ja istuinsuojuksia. == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. === Viitteet === == Aiheesta muualla == * Kasviatlas 2021: Sarjarimmen (Butomus umbellatus) levinneisyys Suomessa. * LuontoPortti: Sarjarimpi (Butomus umbellatus) * Pohjolan kasvien pauloissa: Butomus umbellatus – sarjarimpi * ITIS: Butomus umbellatus * United States Department of Agriculture (USDA): Butomus umbellatus * Flora of China: Butomus umbellatus Luokka:Alismatales
Joseph Nduhirubusa

Joseph Nduhirubusa (24. huhtikuuta 1938 – 16. heinäkuuta 2012) oli burundilainen roomalaiskatolinen piispa. Hänet vihittiin papiksi 21. heinäkuuta 1964 ja nimitettiin Ruyigin piispaksi 19. huhtikuuta 1980. Piispaksi vihkiminen seurasi 4. toukokuuta. Pääkonsekraattorina toimi paavi Johannes Paavali II, jota avustivat Agnelo Rossi ja Joseph-Albert Malula.Catholic-Hierarchy.org: Bishop Joseph Nduhirubusa Nduhirubusa erosi tehtävistään 30. lokakuuta 2010. == Lähteet == Luokka:Burundilaiset papit Luokka:Katoliset piispat Luokka:Vuonna 1938 syntyneet Luokka:Vuonna 2012 kuolleet
Kangasalan Urkurakentamo

Kangasalan Urkurakentamo Oy perustettiin vuonna 1983 (aluksi nimellä Hämeen Urkutehdas Oy) jatkamaan konkurssiin menneen Kangasalan Urkutehtaan toimintaa. Urkurakentamo aloitti perinteisessä mutta epäkäytännöllisessä urkutehtaassa parinkymmenen työntekijän voimin kesäkuussa 1983. Kesällä 1985 rakentamo muutti omaan, tarkoituksenmukaiseen teollisuushalliin Kangasalan Vatialantielle. Urkujen rakentaminen jatkui siellä vuoteen 1995, jolloin yhtiön valmistamista 42 urusta viimeinen valmistui Pirkkalan kirkkoon. Konkurssiin Urkurakentamo asetettiin seuraavana vuonna. Urkujen rakentamisesta jäi Vatialantielle jäljelle ainoastaan metallipilliverstas, jonka Urkurakentamo Martti Porthan osti jatkaen sen toimintaa. == Katso myös == *Pentti Pelto == Lähteet == * Kangasalan Urkurakentamo Oy 1843–. ELKA – Suomen elinkeinoelämän keskusarkisto * Oikarainen, Ilmari: Säestyssoitinten vuosisata. Oulun ammattikorkeakoulu, musiikin tutkinto-ohjelma, opinnäytetyö, 2015. == Aiheesta muualla == * Kari Kulmala: Viimeiset vuodet urkutehtaana; Kangasala-seura - Urkujen rakentamisesta vanhassa, punatiilisessä urkutehtaassa. * Urut osoitteesta Kangasalan Urkurakentamo osoitteessa organindex.de (saksaksi) Luokka:Suomalaiset urkujen valmistajat Luokka:Suomalaiset teollisuusyritykset
Siperiansinivalvatti

Siperiansinivalvatti (Lactuca sibirica) on levinneisyydeltään boreaalinen salaattilaji. Sen lähisukulaislajeja ovat esimerkiksi salaatti (Lactuca sativa) ja piikkisalaatti (Lactuca serriola). == Ulkonäkö == Siperiansinivalvatti on monivuotinen, kaljuvartinen ruohokasvi, joka kasvaa 40–80 senttimetriä korkeaksi. Sen lehdet ovat ruodilliset ja muodoltaan pitkänsuikeat, lehtilaidat ovat hampaalliset. Ylemmät lehdet voivat olla joskus sepivät. Kukkamykeröt ovat halkaisijaltaan 2,5 cm. Mykeröjen kehtosuomut ovat tumman sinipunaiset. Siperiansinivalvatin kukat ovat siniset. == Levinneisyys == Siperiansinivalvatin päälevinneisyysaluetta on Suomi, Ruotsi, Norja sekä Siperia. Suomessa se on melko harvinainen mutta esiintyy suurimmassa osassa maata lukuun ottamatta lounais- ja läntisimpiä ja eteläisimpiä osia. Siperiansinivalvatti kasvaa Suomessa alkuperäislajina järven rantojen pensaikoissa, -niityillä, joen- ja puronvarsilla. == Lähteet == == Aiheesta muualla == * Kasviatlas 2020: Siperiansinivalvatin levinneisyys Suomessa. * Pohjolan kasvien pauloissa: Lactuca sibirica - siperiansinivalvatti * Den virtuella floran: Älvsallat (Mulgedium sibiricum) Luokka:Salaatit
Olof Schwan

Olof Schwan (1744–1812) oli tärkeä ruotsalainen urkujenrakentaja. Jo nuorena hän oli maineikkaan ruotsalaisen urkurakentamon Gren & Stråhlen oppilaana Tukholmassa, mutta sai mestarinkirjan vasta vuonna 1771 ja toimi jonkin aikaa yhdessä Mathias Swalberg nuoremman kanssa. Schwania pidetään niin sanotun Cahman-koulun urkujenrakennustaidon viimeisenä mestarina. Hänen urkujensa soinnin perusteella alettiin Schwania kutsua nimellä ”Ruotsin Silbermann”. Schwan rakensi noin viidetkymmenet urut, joista kuudet Suomeen (mm. Porvoon tuomiokirkkoon ja Nauvon kirkkoon) ja yhdet Venäjälle Pyhän Katariinan kirkkoon, Pietariin. Suurimmat urkunsa hän rakensi Tukholman suurkirkkoon. Näistä uruista ainoastaan fasadi on jäljellä. Vain yhteensä kuudet urut, joista yhdet Suomen Nauvossa ja loput Ruotsissa (mm. Tukholman suomalaisessa kirkossa), ovat säilyneet alkuperäisasussa. == Aiheesta muualla == * Olof Schwanin urut Tukholman Finska kyrkanissa * The Organs of Nauvo * Myrskylän kirkon Scwan-uruista (alkujaan Pietarissa) Luokka:Urkujen valmistajat Luokka:Ruotsalaiset henkilöt Luokka:Vuonna 1744 syntyneet Luokka:Vuonna 1812 kuolleet
Tunturilääte

Tunturilääte eli lääte (Saussurea alpina) on levinneisyydeltään pohjoinen asterikasvilaji. Se on monivuotinen, varresta lyhytkarvainen ruohokasvi, joka kasvaa 10–60 senttimetriä korkeaksi. Sen lehdet ovat tyvipuolelta ruodilliset ja muodoltaan suikeat, lehtilaidat ovat harvahampaiset tai ehyet. Tunturiläätteen kukintona on tiheä huiskilomainen mykeröstö. == Levinneisyys ja elinympäristö == Tunturiläätteen levinneisyysaluetta on Euraasian pohjoisosa. Euroopassa se kasvaa yleisimpänä Pohjoismaissa ja Pohjois- Venäjällä, paikoitellen muuallakin, kuten Skotlannissa ja Alpeilla. Suomessa tunturiläätettä tavataan ainoastaan Lapissa ja Koillismaalla. Pohjoisimmassa Lapissa, Inarissa, Utsjoella ja Enontekiöllä se on hyvin yleinen. Suomessa tunturilääte kasvaa kosteilla ravinteikkailla paikoilla: esimerkiksi letoilla, lettokorvissa, lettorämeillä, lettoniityillä ja lähteiköissä. Se on kalkinsuosija. == Lähteet == == Aiheesta muualla == * Kasviatlas: Läätteen eli tunturiläätteen (Saussurea alpina) levinneisyys Suomessa. * LuontoPortti: Lääte (Saussurea alpina) * Pohjolan kasvien pauloissa: Saussurea alpina – lääte, tunturilääte Luokka:Asterikasvit
Pieni ja ihmeellinen (albumi)

__NOTOC__ Pieni ja ihmeellinen on Retropop-yhtyeen 11. kesäkuuta 2008 julkaistu esikoisalbumi. Albumilta julkaistiin kolme singleä, joista kahteen (Pieni ja ihmeellinen ja Aika haavat parantaa) kuvattiin myös musiikkivideo. Albumin on sekä äänittänyt että tuottanut yhtye itse. Albumin kannet on suunnitellut Tommi Ojala ja albumin on masteroinut Chartmakersin Svante Forsbäck. == Kappaleet == # # # # # # # # # # == Kokoonpano == * Saila Ojala – laulu * Olli Räsänen – kitara * Mika Ojalehto – rummut * Tommi Ojala – syntetisaattorit, musiikkiohjelmointi == Arvostelut == * Dome.fi: Dome.fi: Levyarvio * Rumba: ristiriitainenRumba: Levyarvio == Lähteet == Luokka:Vuoden 2008 esikoisalbumit Luokka:Retropopin albumit
García I (Asturia)

García I oli Asturiaan kuuluneiden Leónin ja Kastilian kuningas vuosina 910–914 isänsä Alfonso III:n jälkeen.O´Callaghan, s. 678 Astorgan piispan Sampiron mukaan Garcia teki kahden veljensä kanssa salaliiton isäänsä vastaan, ja he ajoivat hänet pois valtakunnastaan. Alfonso teki tällöin pyhiinvaellusmatkan Santiago de Compostelaan ja vielä ennen kuolemaansa poikiensa suostumuksella yhden sotaretken muslimeja vastaan.O´Callaghan, s. 115 Vallanjaossa Garcia sai Leónin ja Kastilian, joita oli luultavasti hallinnut jo isänsä elinaikana, Ordoño II (910–925) Galician ja Fruela II (910–925) Asturian ja Oviedon. García sijoitti hovinsa helpommin puolustettavaan Leóniin, josta muodostui näin tulevan kuningaskunnan uusi pääkaupunki.O´Callaghan, s. 120 Garcían kuoltua Ordoño II liitti hänen maansa omiinsa. ==Lähteet== * ===Viitteet=== Luokka:Asturian kuninkaalliset Luokka:800-luvulla syntyneet Luokka:Vuonna 914 kuolleet
Viestintä ja kehitys -säätiö

Viestintä ja kehitys -säätiö eli Vikes on suomalainen kehitysyhteistyösäätiö, jonka ovat perustaneet 26 viestintä-alan yhteisöä. Säätiö on rekisteröitynyt vuonna 2005. Säätiö edistää sananvapautta ja median moniarvoisuutta demokratian ja yhteiskunnallisen kehityksen perustana. Vuonna 2022 Vikes tekee kehitysyhteistyötä yhdessä paikallisten ja kansainvälisten kumppanien kanssa yhteensä 14 eri maassa Afrikassa, Aasiassa ja Latinalaisessa Amerikassa. Hankkeita on muun muassa Myanmarissa, Keski-Amerikassa, Nepalissa, Tansaniassa ja Somaliassa. Vikesin hankkeissa keskitytään median toimintaedellytyksiin ja journalistien koulutuksiin, sekä tasa-arvoon mediassa. Suomessa Vikes on tehnyt hankkeita median moninaisuuden edistämiseksi, ja Vikes jakaa yhdessä Suomen Punaisen Ristin, Suomen Journalistiliiton ja Helsingin Sanomain säätiön kanssa Kehitysjournalismipalkintoa. Vikesin hallituksen puheenjohtaja on Aura Kaarivuo. Toiminnanjohtaja on Anu Karvinen. ==Taustayhteisöt== *Aikakauslehtien päätoimittajat *Diakonia ammattikorkeakoulu *Etelä-Suomen Sanomalehtimiesyhdistys *Helsingin Sanomalehtimiesyhdistys *Hämeen-Uudenmaan journalistit *Itä-Suomen Sanomalehtimiesyhdistys *Keski-Pohjanmaan Journalistit *Keski-Suomen Journalistit *Maailman Sivu *MTV:n Ohjelmatyöntekijät MOT *Nelosen ohjelmatyöntekijät NOT *Pirkanmaan journalistit *Pohjois-Karjalan Journalistiyhdistys *Pohjois-Suomen Sanomalehtimiesyhdistys *Radio- ja televisiotoimittajien liitto *Satakunnan Journalistit *Suomen Aikakauslehdentoimittajain Liitto *Suomen Inter Press Service, IPS *Suomen Journalistiliitto *Suomen Oneworld -portaaliyhdistys *Suomen ympäristötoimittajat *Tiedotusopillinen yhdistys Toy *Turun Sanomalehtimiesyhdistys *Vostok, Tampereen yliopiston tiedotusopin ainejärjestö *Viestinnän opiskelijoiden yhdistys Media *YMT – Yhdistyneet mediatyöntekijät *Ylen ohjelmatyöntekijät == Merkittävät henkilöt == === Puheenjohtajat === * 2005–2006: Leena Paukku * 2007–2019: Juha Rekola * 2020–2022 ? Aura Kaarivuo * 2023–2024: Reeta Pöyhtäri * 2024→ : Jarmo Koponen === Toiminnanjohtajat === * 2005–2006: Juha Rekola * 2007–2011: Marjut Helminen * 2012–2014: Salla Nazarenko * 2015–2017: Niklas Kaskeala * 2017–2018: Kirsi Koivuporras-Masuka * 2018–2021: Auli Starck * 2021–2024: Anu Karvinen * 2024→: Marjo Heinonen == Lähteet == ==Aiheesta muualla== * Vikesin kotisivut Luokka:Suomalaiset säätiöt Luokka:Kehitysyhteistyö Luokka:Sananvapaus
Ordoño II (Asturia)

Ordoño II oli isänsä Alfonso III:n jälkeen 910–925 Galician ja veljensä García I:n jälkeen vuodesta 914 Asturiaan kuuluneiden Leónin ja Kastilian kuningas.O´Callaghan, s. 678 Astorgan piispa Sampiron mukaan Ordoño teki kahden veljensä kanssa salaliiton isäänsä vastaan, ja he ajoivat hänet pois valtakunnastaan. Alfonso teki tällöin pyhiinvaellusmatkan Santiago de Compostelaan ja vielä ennen kuolemaansa poikiensa suostumuksella yhden sotaretken muslimeja vastaan.O´Callaghan, s. 115 Vallanjaossa veljeksistä vanhin Garcia sai Leónin ja Kastilian, joita oli luultavasti hallinnut jo isänsä elinaikana, Ordoño II (910–925) Galician ja Fruela II (910–925) Asturian ja Oviedon. García oli sijoittanut hovinsa helpommin puolustettavaan Leóniin, josta muodostui näin tulevan kuningaskunnan uusi pääkaupunki,O´Callaghan, s. 120 ja juuri Leónin katedraalissa Ordoño II kruunattiin vuonna 914 piispojen, kreivien, munkkien ja muiden espanjalaisten mahtimiesten läsnä ollessa visigoottien muinaisen rituaalin mukaisesti kuninkaaksi: kuningas vannoi noudattavansa lakia ja alamaiset vannoivat hänelle uskollisuutta.O´Callaghan, s. 168 Korostaakseen visigoottien perintöä Ordoño käytti itsestään titteliä filius Adefonsi magni imperatoris ensimmäisen kerran asiakirjoissa vuosina 916 ja 917. Näin keisariksi julistautuessaan hän vaati itselleen johtoasemaa koko Hispaniassa sekä epäsuorasti myös muslimien ajamista pois niemimaalta.O´Callaghan, s. 121 Hän myös taisteli menestyksellä Córdoban kalifia vastaan Navarran kuninkaan Sancho I:n kanssa. Yhdessä he tekivät yrityksiä La Riojan valtaamiseksi. Ordoño voitti muslimit 917 San Esteban de Gormazin luona ja tästä rohkaistuneena hyökkäsi myös Nájeraan, Tudelaan, Arnedoon ja Calahorraan.O´Callaghan, s. 121–122 Ordoñon kuoltua 925 hänen veljensä Fruela II hallitsi hetken aikaa, kunnes Ordoñon pojat Alfonso IV ja Ramiro II syöksivät Navarran kuninkaan tuella setänsä vallasta.O´Callaghan, s. 122 ==Lähteet== * ===Viitteet=== Luokka:Asturian kuninkaalliset
Godepert

Godepert (638 tai 642–662) oli yhdessä veljensä Perctaritin kanssa langobardien kuningas vuosina 661–662. He olivat edeltäjänsä Aripertin poikia. Veljesten välillä oli alusta alkaen epäsopua, sillä Godepert oli areiolainen ja Perctarit katolinen, ja pian alkoikin valtataistelu. Godepert pyysi avukseen Beneventon herttuan Grimoaldin, jolle Godepert lupasi sisarensa vaimoksi. Grimoald kuitenkin murhautti Godepertin 662 ja nousi itse kuninkaaksi. ==Lähteet== Luokka:Langobardien kuninkaat Luokka:Vuonna 662 kuolleet
Fruela II (Asturia)

Fruela II oli isänsä Alfonso III:n jälkeen 910-925 Galician ja veljensä Ordoño II:n jälkeen vuonna 925 Asturiaan kuuluneiden Leonin ja Kastilian kuningas.O´Callaghan, s. 678 Astorgan piispa Sampiron mukaan Fruela teki kahden veljensä kanssa salaliiton isäänsä vastaan, jonka he ajoivat pois valtakunnastaan. Alfonso teki tällöin pyhiinvaellusmatkan Santiago de Compostelaan ja vielä ennen kuolemaansa poikiensa suostumuksella yhden sotaretken muslimeja vastaan.O´Callaghan, s. 115 Vallanjaossa veljeksistä vanhin García I sai Leonin ja Kastilian, joita oli luultavasti hallinnut jo isänsä elinaikana, Ordoño II (910–925) Galician ja Fruela (910–925) Asturian ja Oviedon.O´Callaghan, s. 120 Ordoñon kuoltua 925 hänen veljensä Fruela II hallitsi hetken aikaa Leonia, eli koko muinaista Asturiaa, kunnes Ordoñon pojat Alfonso IV ja Ramiro II syöksivät Navarran kuninkaan tuella tämän vallasta.O´Callaghan, s. 122 ==Lähteet== * ===Viitteet=== Luokka:Asturian kuninkaalliset Luokka:Leónin kuninkaalliset Luokka:800-luvulla syntyneet Luokka:900-luvulla syntyneet
Fresh Servant

Fresh Servant on pedersöreläinen perheyhtiö, joka valmistaa valmissalaatteja ja valmiiksi pakattuja hedelmiä ja vihanneksia. Yhtiö perustettiin vuonna 1995. Sitä ennen se toimi Snellmanin alaisena. Yrityksen toiminta sai alkunsa vuonna 1971 nimellä Snellman Vihannestukku Oy. Fresh Servantilla on toimipisteet Pedersöressä, Seinäjoella ja Lapualla. Fresh on lounassalaattien, suurkeittiötuotteiden ja kuluttajille valmiiksi pakattujen hedelmien ja vihannesten tuotejalostaja. Kuluttajapakattujen tuotteiden valmistus alkoi 1998. 2000-luvulla Fresh Servant oli ensimmäinen valtakunnallisessa jakelussa oleva tuoresalaattien toimittaja. Marraskuussa 2021 uutisoitiin pääomasijoittaja Sponsor Capitalin ostavan vähemmistöosuuden Fresh Servantista. == Liiketoiminta-alueet == Fresh Tukkurit (Lähitukku) on erikoistunut hedelmä- ja vihannestukku, jonka tuotekonsepti perustuu omien sopimusviljelijöiden ja valmistajien tuottamien tuotteiden hankintaan, varastointiin, myyntiin ja jakeluun sekä tilaus-toimitusprosessin hallintaan. Fresh Tuotejalostus kehittää, valmistaa, myy ja markkinoi jalostettuja hedelmiin ja vihanneksiin pohjautuvia tuotteita ja konsepteja päivittäistavarakauppa- ja Horeca-asiakkuuksille Suomessa. Fresh Tuote myy tuotteet Hetki-brändin alla sekä myy ja markkinoi muita konsepteja kuten SalaattiMestari. Fresh on myös aktiivinen Private Label -toimija. ==Lähteet== == Aiheesta muualla == *Yrityksen verkkosivut *Fresh Servant Oy Kauppalehdessä * Salaattibisnes kukoistaa – lisää käsipareja tarvitaan * Vihreän syönti ryöpsähti - kasviksia, miljoonia kiloja kasviksia * Uusi valmissalaattien logistiikkakeskus Pedersöreen * Pietarsaarelainen elintarvikeyritys sai uudet toimitilat Luokka:Suomalaiset elintarvikeyritykset Luokka:Pedersören kunta
FS Ouragan (1924)

Ouragan oli Ranskan laivaston 1924 vesille laskettu Bourrasque-luokan hävittäjä. Toisessa maailmansodassa alus palveli Ranskan ja Puolan laivastoissa. == Valmistus == Alus tilattiin Caenista Chantiers Navals Françaiselta, missä köli laskettiin 3. huhtikuuta 1923. Alus laskettiin vesille 6. joulukuuta 1924 ja otettiin palvelukseen 19. tammikuuta 1927.Whitley, M. J. s. 47 == Palvelus == Aluksen 75 millimetrin ilmatorjuntatykki vaihdettiin 1930-luvun alussa kahteen 37 millimetrin ilmatorjuntatykkiin, jolloin tulinopeus nousi merkittävästi kantaman kustannuksella. Alukselta poistettiin vielä hieman ennen sodan puhkeamista kaksi torpedoputkea sekä tykkitorni numero 3. Toisen maailmansodan alkaessa alus palveli Brestiin sijoitetussa Ranskan laivaston 4. hävittäjäviirikössä, jonka muut alukset olivat Bourrasque ja Orage. Saksan hyökätessä Ranskaan alus oli huollettavana Brestin laivastontelakalla. Britannian kuninkaallinen laivasto hinasi sen Devonportiin, jossa korjaukset saatettiin loppuun. Aluksen aseistukseksi vaihdettiin neljä 4,7 tuuman BL Mk I -tykkiä, joista kaksi asennettiin etu- ja kaksi takakannelle. Lisäksi asennettiin yksi 12 naulan sekä kolme 20 millimetrin ilmatorjuntatykkiä. Uppouman kasvun estämiseksi alukselta poistettiin kolme torpedoputkea. Ranskan antauduttua kesäkuussa britit valtasivat 3. heinäkuuta aluksen ja siirsivät sen 17. heinäkuuta Puolan laivastolle, joka otti sen palvelukseen seuraavana päivänä. Alus palveli Puolan lipun alla aina 30. huhtikuuta 1941 saakka runkonumeronaan H16.Whitley, M. J. s. 220 Alus palautettiin toukokuun alussa Vapaan Ranskan laivastolle, joka siirsi sen edelleen 1943 Britannian kuninkaalliselle laivastolle. Alusta ei kuitenkaan enää otettu palvelukseen ja se poistettiin alusluettelosta 7. huhtikuuta 1949, jolloin se myytiin romutettavaksi. == Aluksen päälliköt == *T. Gorazdowski 17. heinäkuuta 1940 - 30. huhtikuuta 1941 == Lähteet == * * === Viitteet === Luokka:Bourrasque-luokan hävittäjät Luokka:Ranskalaiset toisen maailmansodan hävittäjät
Favila

Favila oli isänsä Pelayon kuoltua Asturian kuningas vuosina 737–739.O´Callaghan, s. 678 Kahden vuoden hallinnon jälkeen kuninkaaksi nousi hänen sisarensa Ermisindan mies Alfonso I (739–757).O´Callaghan, s.100 ==Lähteet== * ===Viitteet=== Luokka:Asturian kuninkaalliset Luokka:Syntymävuosi tuntematon Luokka:Kuolinvuosi tuntematon
Académie de la Grande Chaumière

Académie de la Grande Chaumière on taidekoulu, joka sijaitsee Pariisin kaupungin 6. arrondissementissa. Koulun perusti 1902 sveitsiläinen Martha Stettler (1870–1945). Koulu perustettiin vastalauseena tiukan akateemista maalaustaidetta opettavalle École des Beaux-Artsille. Koulu nimettiin Académie Charpentieriksi vuonna 1957. Akatemiaan houkuteltiin oppilaita hinnoilla, jotka olivat jopa Académie Juliania halvempia. Paikka tarjosi oppilailleen lämmityksen ja mallin.Sullivan, Michael Art and Artists of Twentieth Century China ISBN 9780520075566 p.38 ==Maineikkaita oppilaita== * Alexander Calder *Vieno Elomaa * Alberto Giacometti * Signe Hammarsten-Jansson * Tove Jansson *Viktor Jansson * Tamara de Lempicka *Amedeo Modigliani * Otto Mäkilä * Eero Nelimarkka *Ragnar Relander * Juhani Tarna ==Lähteet== ==Aiheesta muualla== *Koulun verkkosivut Luokka:Ranskalaiset kuvataideoppilaitokset Luokka:Ranskan yliopistot ja korkeakoulut Luokka:Pariisin koulutus
Kööpenhaminan rauha

Kööpenhaminan rauha oli Pohjan sodan maiden välillä päättänyt rauha, joka solmittiin 27. toukokuuta 1660, Ranskan avulla, vain kaksi vuotta Roskilden rauhan jälkeen. Siinä Ruotsi menetti Tanskalle Bornholmin saaren ja Trondheimin läänin alueen, joka kattoi nykyiset Trøndelagin maakunnan, sekä Møren ja Romsdalin läänin. == Lähteet == * Luokka:1660 Luokka:1600-luvun kansainväliset sopimukset Luokka:Tanskan historia Luokka:Ruotsin rauhansopimukset Rauha 1660
Kumparepuisto

Kumparepuisto on puisto Kotkassa Otsolan kaupunginosassa. Puisto on rakennettu entisen kaatopaikan päälle. Kumparepuiston korkein kohta kohoaa yli 45 metrin korkeuteen merenpinnasta. Korkeimmassa kohdassa on näkötorni. Puistossa on myös lasten leikkipaikka sekä frisbeegolfrata; talvisin kumpareiden rinteilla on laskettelumäkiä. Kumparepuistosta alkaa valaistu ulkoilureitti Kaarniemen Luovin leirikeskukseen. Kumparepuiston takana olevassa metsässä on myös paintballkenttä. Kumpareiden vieressä olevalla suoalueella on alppiruusuistutuksia, joihin pääsee tutustumaan pitkospuita pitkin. ==Lähteet== Luokka:Kotkan puistot
Hentokeijukorento

Hentokeijukorento (Lestes virens) on keijukorentoihin kuuluva sudenkorentolaji. Hentokeijukorento tavattiin Suomessa ensi kertaa 27. elokuuta 2011. Hentokeijukorento muistuttaa paljon yleistä sirokeijukorentoa, mutta on sitä hoikempi. Koiraan perälisäkkeet ovat lisäksi erilaiset. Lajia esiintyy muun muassa Virossa ja laajalla alueella Etelä-Ruotsissa. ==Lähteet== ==Aiheesta muualla == *Korentowiki Luokka:Sudenkorennot de:Südliche Binsenjungfer nl:Zwervende pantserjuffer sv:Långväga smaragdflickslända
Paini kesäolympialaisissa 1908 – kreikkalais-roomalaisen painin 66,6 kg

Kreikkalais-roomalaisen painin 66,6 kg sarjaan Lontoon olympiakisoissa 1908 osallistui 25 painijaa. Ottelut käytiin 23. heinäkuuta White City Stadiumilla. Kilpailussa noudatettiin cup-systeemiä, eli kilpailija putosi pelistä jo ensimmäisestä tappiosta. Mitaliottelut oteltiin kuitenkin paras kolmesta systeemillä. Kultamitalin vei italian Porro otettuaan finaaleissa kaksi työoittoa Venäjän Orlovista. Suomen Arvo Lindén vei pronssin. ==1. kierros== Voittaja – Hävinnyt tulos Arvo Lindén – Lucien Hansen 2.33 Carl Carlsen – Fernand Steens 9.00 Anders Møller – Andrew Whittingstall 3.59 Ödön Radvány – William Ruff 18.35 Arthur Hawkins – Christian Carlsen 1.10 József Téger – Jacob van Moppes työvoitto Gustaf Malmström – George MacKenzie 3.35 József Maróthy – Arthur Rose 14.59 William Wood – Karel Halík työvoitto ==Lähteet== * http://www.sports-reference.com/olympics/summer/1908/WRE/mens-lightweight- greco-roman.html * Tulokset puolaksi Luokka:Paini kesäolympialaisissa 1908
Alfonso I (Asturia)

Alfonso I oli Favilan kuoltua Asturian kuningas vuosina 739–757.O’Callaghan, s. 678 Alfonso laajensi pientä hallitsemaansa aluetta käyttämällä hyväkseen muslimien sisäisiä kiistoja. Berberien kapinan aikoihin vuonna 740 hän ulotti vaikutusvaltansa Cantabriaan, Alavaan, La Riojaan ja Pohjois-Portugaliin ja loi näin vakaan perustan tulevalle Asturian kuningaskunnalle.O’Callaghan, s. 100 Lisäksi hän teki hävitysretkiä Dueron laaksoon,O’Callaghan, s. 176 jonka asutus kärsi sen jälkeen hävityksestä vuosisadan ajan.O’Callaghan, s. 181 ==Perhe== Alfonso oli Cantabrian herttuan Pedron poika ja mahdollisesti visigoottikuningas Leovigildin jälkeläinen. Alfonson jälkeen kuninkaaksi nousi hänen poikansa Fruela I (757–768).O’Callaghan, s. 101 ==Lähteet== * ===Viitteet=== Luokka:Asturian kuninkaalliset Luokka:690-luvulla syntyneet Luokka:Vuonna 757 kuolleet
Fruela I (Asturia)

Fruela I (k. 768) oli Asturian kuningas vuosina 757–768 isänsä Alfonso I:n jälkeen.O´Callaghan, s. 678 Fruela saavutti muutaman pienen voiton muslimeista Pontoviumissa Galiciassa. O´Callaghan, s. 101 Fruelan seuraaja kuninkaana oli hänen serkkunsa Aurelius (768–774). ==Lähteet== * ===Viitteet=== Luokka:Asturian kuninkaalliset Luokka:Syntymävuosi tuntematon Luokka:Vuonna 768 kuolleet